A Törvényszék (negyedik tanács) 2013. szeptember 13‑i ítélete –
Berliner Institut für Vergleichende Sozialforschung kontra Bizottság
(T‑73/08. sz. ügy)
„A Daphné II program keretében kifizetett pénzügyi támogatás – A támogatás végleges összegének meghatározása – Terhelési értesítés – Megtámadható aktus – Indokolási kötelezettség – Méltányos eljárás – Értékelési hibák”
1.                     Bírósági eljárás – Keresetlevél – A jogvita tárgya – Meghatározás – Az eljárás során történő módosítás – Tilalom (A Törvényszék eljárási szabályzata, 48. cikk, 2. §) (vö. 42–44. pont)
2.                     Bírósági eljárás – A keresetek elfogadhatósága – Elfogadhatatlansági kifogás előterjesztése – A keresetnek az elfogadhatatlansági kifogás előzetes elbírálása nélkül történő, érdemben való elutasítása – Pergazdaságosság (A Törvényszék eljárási szabályzata) (vö. 47., 48. pont)
3.                     Az Európai Unió költségvetése – Közösségi pénzügyi támogatás – A kedvezményezett kötelezettsége a támogatás feltételeinek tiszteletben tartására – A támogatás összegének szabálytalanságok miatti csökkentéséről szóló határozat – A munkaszerződés másolatának hiánya – Adatvédelemre alapított igazolás – Hiány – Nem elszámolható költségek (EK 274. cikk) (vö. 55–59. pont)
4.                     Az Európai Unió költségvetése – Közösségi pénzügyi támogatás – A kedvezményezett kötelezettsége a támogatás feltételeinek tiszteletben tartására – Kizárólag a ténylegesen felmerült kiadásokra vonatkozó finanszírozás – A feltüntetett költségek valóságának igazolása – Hiány – Nem elszámolható költségek (EK 274. cikk) (vö. 67–70. pont)
5.                     Az Európai Unió költségvetése – Közösségi pénzügyi támogatás – A kedvezményezett kötelezettsége a támogatás feltételeinek tiszteletben tartására – Kizárólag a ténylegesen felmerült kiadásokra vonatkozó finanszírozás – A bizonyítási teher megoszlása (EK 274. cikk) (vö. 79–81., 103–105. pont)
6.                     Az Európai Unió költségvetése – Közösségi pénzügyi támogatás – A kedvezményezett kötelezettsége a támogatás feltételeinek tiszteletben tartására – A támogatás összegének szabálytalanságok miatti csökkentéséről szóló határozat – Összeférhetetlenség – Nem elszámolható költségek (EK 274. cikk) (vö. 126–130. pont)
7.                     Az Európai Unió költségvetése – Közösségi pénzügyi támogatás – A kedvezményezett kötelezettsége a támogatás feltételeinek tiszteletben tartására – A támogatás összegének szabálytalanságok miatti csökkentéséről szóló határozat – Nem elszámolható költségek (EK 274. cikk) (vö. 132–135., 153., 154. pont)
8.                     Európai uniós jog – Elvek – Védelemhez való jog – A Bizottság által indított közigazgatási eljárásokra való alkalmazás – Közösségi pénzügyi támogatás – Méltányos határidő az észrevételek előterjesztésére – A válaszadásra előírt határidő meghosszabbításának megtagadása – A védelemhez való jog megsértésének hiánya (EK 274. cikk) (vö. 187–192. pont)
Tárgy
A 2007. november 26‑i terhelési értesítésben foglalt bizottsági határozat megsemmisítése iránti kérelem, amely határozatban a Bizottság felszólította a felperest a Daphné finanszírozási szerződés (JLS/DAP/2004‑1/080/YC) végrehajtása keretében nyújtott 23 228,07 euró összeg visszatérítésére.
Rendelkező rész
1)
A Törvényszék a keresetet elutasítja.
2)
A Törvényszék a Berliner Institut für Vergleichende Sozialforschung eV‑t kötelezi a költségek viselésére.